Steen & Strøm

Steen & Strøm as er et skandinavisk kjøpesenterselskap med 10 kjøpesentre i Norge, Danmark og Sverige. Konsernet er delt inn i  Steen & Strøm Norge AS, Steen & Strøm Danmark A/S og Steen & Strøm Sverige AB.   

Klépierre og Stichting Pensioenfonds ABP kjøpte den 28. juli 2008 Steen & Strøm for 21,9 milliarder kroner. Klépierre eier 56,1 prosent av selskapet, mens Stichting Pensioenfonds eier 43,9 prosent. Steen & Strøm er et fullintegrert selskap i Klépierre som er Europas ledende aktør innen kjøpesenterbransjen med sine 10 sentre i 16 land.  

Selskapet har igangsatt et omfattende program for miljø- og samfunnsansvar og er hedret som den mest bærekraftige kjøpesentergruppen i Europa flere år på rad. Dette innebærer blant annet at samtlige sentre er ISO-14001 sertifisert. 

Historie
Ifølge folketellingen i 1801 bodde Samuel Strøm i Kongens gate 23 med sin kone Else Maren Horster, datteren Inger Kirstine og sønnen Søren Andreas som med tiden etablerte seg som kjøpmann i Drammen. Året etter ble nok en sønn født, Christian Strøm (1802–56) som kom til å overta sine foreldres forretning. I Kirkegaten 23 bodde også familien Strøms husjomfru, lærlingen, gårdsdreng og to piker, samt en leieboer som også holdt pike. Fra Prinsens gate var det innkjørsel til gårdsrommet der kundene kunne sette fra seg hest og vogn. Kramboden lå ut mot Kongens gate. Etter den store bybrannen 14. april 1858 og nytt vannverk forsvant de gamle vannpostene som hadde stått i gatekryssene rundt om i hovedstaden; men en av dem som ble stående lengst, var vannposten på Strøms hjørne (krysset Kongens/Prinsens gate).Mentz Schulerud: Fra krambod til stormagasin, utgitt av Steen & Strøm, Cappelen, Oslo 1947 (s. 104-05) 

Samuel Strøm begynte sin virksomhet i 1797, senere regnet som selskapets stiftelsesår. Det opprinnelige Steen & Strøm-selskapet ble dannet da Emil Steen og Samuel Strøm jr (barnebarnet til Samuel Strøm) slo sammen sine butikker i 1856.

Selskapet åpnet i 1874 Kristianias første stormagasin i et stort nybygg i fire etasjer på Kongens gate 23, tegnet av arkitekt Paul Due, men dette brant ned i 1929.Steen & Strøm - Historie , Offisiell hjemmeside Etter brannen ble dagens stormagasin i fem etasjer og tre tilbaketrukne etasjer oppført på samme tomt etter tegninger av arkitekt Ole Sverre. Det sto ferdig i 1930 og hadde forbilder i de store magasinene i Paris, med et åpent ovalt midtrom gjennom etasjene, under glasstak. Magasinet fikk byens første rulletrapper. Siden er nye og moderne kjøpesentre bygget i forskjellige land, og kjeden regnes som en av de største i Norden.

 Galleri 

På 1990-tallet ble kjeden også mer kjent da investor Petter Stordalen involverte seg gjennom styringen av City Syd i Trondheim, og tok etterhvert over selskapet, som hadde økonomiske problemer mot slutten av 1992 da Stordalen hadde blitt sjef for City Syd."Lille, feite Petter pæra", Nettavisen, publisert 2006-11-03 Riktignok ble han tvunget ut i 1996, da Stein Erik Hagen, som satt på en stor andel i selskapet, hadde andre planer enn hva Stordalen selv mente var best for selskapet.Lærte på veien , forbruker.no, publisert 2008-02-03 Siden har Hagen gjennom Canica AS vært involvert og en periode så godt som ene-eier av selskapet.Steen & Strøm - Shareholders 

Selskapet var listet på Oslo Børs fra 1994 til 2007.

Steen & Strøms eiere
Eiendomsselskapet Klépierre er Europas nest største eier av kjøpesentre. Det er notert på CAC 40 i Paris. Klépierre har en verdi på om lag 3.7 milliarder euro. 

Stichting Pensioenfonds ABP er Europas største, ordinære pensjonsfond. Forvaltningskapitalen til ABP Pension Fund er på om lag 1 650 milliarder kroner.

Steen og Strøm i Norge 
Steen og Strøm Norge AS er et norsk eiendomsselskap som eies av Steen & Strøm. Selskapet eier og driver kjøpesentre tilsluttet den skandinaviske kjeden Steen & Strøm som har røtter tilbake til 1797. Steen og Strøm Norge AS ble stiftet 6. juni 1987.Hjemmeside 

Steen og Strøm driver 2 kjøpesentre i Norge.
Metro Senter, Lørenskog
Oslo City, Oslo  

Referanser

Eksterne lenker


Kategori:Norske detaljistselskaper
Kategori:Ole Sverre
7
Kategori:Norske kjøpesentre
Kategori:Norske eiendomsselskaper
Kategori:1797 i Norge